Dette reservatet er et myrreservat. Det er 506 dekar stort og domineres av fastmattesamfunn av fattigmyr som dekker mer enn 90 %. Langs bekken gjennom myra er det partier med flytetorv. De vanligste plantene er bjørneskjegg og vortetorvmose. Begrunnelsen for fredning er å ta vare på et typisk myrområde for regionen vest i Aust-Agder og øst i Vest-Agder i høydenivået 300–500 moh.